钦定古今图书集成/明伦汇编/交谊典/第074卷 > 八月十五日象自江东止田园移庄庆会未几
## 钦定古今图书集成/明伦汇编/交谊典/第074卷 > 八月十五日象自江东止田园移庄庆会未几

《归汶上小弟幼妹尢》悲其别，兼赋是诗三首

卢象

“谢病始告归，依依入桑梓。家人皆伫立，相候衡门里。
时辈皆长年，成人旧童子。上堂家庆毕，顾与姻亲齿。
论旧或馀悲，目存且相喜。田园转芜没，但有寒泉水。”
衰柳日萧条，秋光清邑里。入门乍如客，休骑非便止。
中饭顾王程，离忧从此始。

二

两妹日长成，双鬟将及人。已能持宝瑟，自解掩罗巾。
念昔别时小，未知疏与亲。今来识离恨，拭泪太殷勤。

三

小弟更孩幼，归来不相识。同居虽渐惯，见人犹默默。
宛作越人语，殊甘水乡食。别此最为难，泪尽有馀忆。